ವೃತ್ತಿಪರ ಕ್ರಿಮಿನಲ್ಸ್ ನಿಮ್ಮನ್ನ ಶೂಟ್ ಮಾಡಿ ಕೊಲ್ಲುತ್ತಾರೆ ನವೀನ್ ಪಟ್ನಾಯಕ್ಗೆ ಜೀವ ಬೆದರಿಕೆ ಭುವನೇಶ್ವರ: ಒಡಿಶಾದ ಮುಖ್ಯಮಂತ್ರಿ ನವೀನ್ ಪಟ್ನಾಯಕ್ಗೆ ಅಪರಿಚಿತ ವ್ಯಕ್ತಿಗಳಿಂದ ಜೀವ ಬೆದರಿಕೆ ಬಂದಿದ್ದು, ಅಲ್ಲಿನ ಸರ್ಕಾರ ತನಿಖೆಗೆ ಆದೇಶ ನೀಡಿದೆ. ಪಟ್ನಾಯಕ್ ನಿವಾಸದ ವಿಳಾಸಕ್ಕೆ ಪತ್ರವೊಂದು ಬಂದಿದೆ. ಇಂಗ್ಲಿಷ್ ಅಕ್ಷರದಿಂದ ಇರುವ ಆ ಪತ್ರದಲ್ಲಿ ಸಿಎಂ ಪಟ್ನಾಯಕ್ ಮೇಲೆ ಯಾವಾಗ ಬೇಕಾದರೂ ದಾಳಿ ನಡೆಯಬಹುದು. ಸುಪಾರಿ ಕಿಲ್ಲರ್ಗಳು ಶಸ್ತ್ರಸಜ್ಜಿತರಾಗಿ ಯಾವಾಗ ಬೇಕಾದರೂ ಬಂದು ಶೂಟ್ ಮಾಡಿ ಸಾಯಿಸಬಹುದು ಎಚ್ಚರಿಸಿದ್ದಾರೆ ಅಂತಾ ವರದಿಯಾಗಿದೆ. ಕಾಂಟ್ಯಾಕ್ಟ್ ಕಿಲ್ಲರ್ಸ್ ವೃತ್ತಿಪರ ಕಿಲ್ಲರ್ ಆಗಿದ್ದಾರೆ. ಅವರ ಬಳಿ ಸುಧಾರಿತ ಅತ್ಯಾಧುನಿಕ ಎಕೆ47 ಥರದ ಬಂದೂಕುಗಳಿವೆ, ಸೆಮಿ ಅಟೊಮ್ಯಾಟಿಕ್ ಪಿಸ್ತೂಲ್ ಕೂಡ ಹೊಂದಿದ್ದಾರೆ. ಅವರು ಯಾವಾಗ ಬೇಕಾದರೂ ನಿಮ್ಮ ಮೇಲೆ ದಾಳಿ ಮಾಡಬಹುದು ಅಂತಾ ಪತ್ರ ಬರೆದಿದ್ದಾರೆ ಎನ್ನಲಾಗಿದೆ.